Boilley osallistui vuonna 2011 Hanty-Mansijskin MM-kisoihin, joissa hän oli mukana maansa hopeaa voittaneessa viestijoukkueessa ja hiihti kolmessa henkilökohtaisessa kilpailussa. Hän oli sprintissä jaetulla 34. sijalla, sijoittui takaa-ajossa 39:nneksi ja oli normaalimatkan 50. nopein. Hän kuului Ranskan hopeajoukkueeseen myös Ruhpoldingin MM-viestissä 2012. Lisäksi hän oli normaalimatkalla 27:s, sprintissä 40:s ja takaa-ajossa 45:s. Nové Měston MM-kilpailuissa 2013 hän sijoittui sprintissä 16:nneksi, takaa-ajossa 28:nneksi ja normaalimatkalla 45:nneksi.